== Geografi ==
Byen ligger som en del af den nordtyske slette-/lavland på den nedre del af Trave, der udmunder i Østersøen 17 kilometer fra centrum ved [[Travemünde]], og som er sejlbar fra Lübeck og mod Østersøen. Den gamle bydel ligger på en høj, der danner kaj imellem floderne [[Trave (flod)|Trave]] og [[Wakenitz]]. Lidt længere fra centrum løber kanalen [[Elbe-Lübeck-Kanal]] gennem byen fra [[Krummesse]] til Trave. Det omgivende landskab hører til det østholstenske bakkelandskab (tysk: Ostholsteiner Hügelland), som er dannet i Weichsel-istiden. Beliggenheden tæt ved Traves udmunding, ikke langt fra, hvor den baltiske højderyg bryder igennem, har begunstiget udviklingen af en østersøhavn og var årsag til byens hastige opstigen til et nordeuropæisk magtcentrum i middelalderen.
Historie Tidligere_riger,_stater,_protektorater,_kolonier_og_lande